Държавен вестник, бр. 30, 2014 г., стр. 33

БРОЙ  30	
Д Ъ Р Ж А В Е Н  В Е С Т Н И К 	
СТР.  33  
да му се предоставят преди и по време на 
неговия съдебен процес всички необходими 
права и средства за защита;
b) никой не може да бъде осъден за право­
нарушение, освен въз основа на индивидуална 
наказателна отговорност;
c) никой не може да бъде обвинен или 
осъден за престъпление поради действие 
или бездействие, което не е съставлявало 
престъпление съгласно националното или 
международното право, на което той е бил 
подвластен към момента на извършване на 
деянието; недопустимо е да бъде наложено 
по-тежко наказание от онова, което е било 
приложимо по времето, когато престъплението 
е било извършено; ако след извършване на 
престъплението законът е предвидил налагане 
на по-леко наказание, правонарушителят се 
ползва от него;
d) всеки, който е обвинен в престъпление, 
се счита за невинен, докато неговата вина не 
бъде доказана съгласно закона;
e) всеки, който е обвинен в престъпление, 
има правото да бъде съден в негово присъствие;
f) никой не може да бъде принуждаван да 
дава показания срещу самия себе си или да 
се признае за виновен;
g) всеки, който е обвинен в престъпление, 
има правото да разпитва или да иска да бъдат 
разпитани свидетелите по обвинението, както 
и да му бъде осигурено правото на присъствие 
в съда и разпит на свидетелите по защитата, 
при същите условия като тези на свидетелите 
по обвинението;
h) никой не може да бъде преследван по 
съдебен път или наказван от същата страна 
за престъпление, за което в съответствие със 
същия закон и същата процедура вече е било 
произнесено окончателно съдебно решение, с 
което той е бил оправдан или осъден;
i) всяко лице, преследвано по съдебен път 
за престъпление, има правото присъдата му 
да бъде произнесена публично, и
j) при произнасяне на присъдата осъденото 
лице се уведомява за правото му на обжалване 
по съдебен или друг ред, както и за сроковете, 
в които то би могло да се възползва от това 
свое право.
5. Жените, чиято свобода е била ограни­
чена по причини, свързани с въоръжения 
конфликт, се задържат в помещения, отделени 
от помещенията за мъже. Те трябва да бъдат 
под прекия надзор на жени. Независимо от 
това в случаите, когато са задържани или 
интернирани семейства, те по възможност се 
задържат на едно и също място и се наста­
няват като отделни семейства.
6. Лицата, които са арестувани, задържа­
ни или интернирани по причини, свързани 
с въоръжения конфликт, се ползват от за­
крилата, предвидена в разпоредбите на този 
член, до тяхното окончателно освобождаване 
и репатриране или до възстановяването на 
местожителството им, дори след края на 
въоръжения конфликт.
7. За да се избегне каквото и да е съмнение 
по отношение на завеждането и приключва­
нето на съдебни дела срещу лица, обвинени 
във военни престъпления или престъпления 
против човечеството, се прилагат следните 
принципи:
а) лицата, които са обвинени в такива 
престъпления, следва да бъдат преследвани и 
съдени в съответствие с приложимите норми 
на международното право; и
b) всички такива лица, които не се ползват 
от по-благоприятно третиране съгласно Кон­
венциите или този Протокол, имат право на 
третирането, предвидено в разпоредбите на 
този член, независимо дали престъпленията, 
в които те са обвинени, представляват, или 
не представляват тежки нарушения на Кон­
венциите или на този Протокол.
8. Никоя от разпоредбите на този член не 
може да бъде тълкувана като ограничаваща 
или възпрепятстваща прилагането на която 
и да е друга по-благоприятна разпоредба, 
предоставяща на лицата, до които се отнася 
параграф 1, по-голяма закрила в съответствие 
с приложимите норми на международното 
право.
ГЛАВА II. МЕРКИ В ПОЛЗА НА ЖЕНИТЕ 
И ДЕЦАТА
Член 76 – Закрила на жените
1. Жените са обект на специално зачитане 
и са защитени, по-специално от изнасилване, 
принуждаване към проституиране и от всяка 
друга форма на непристойно посегателство.
2. Случаите на бременни жени и майки 
на зависими от тях малолетни деца, които са 
арестувани, задържани или интернирани по 
причини, свързани с въоръжения конфликт, 
се разглеждат с най-голямо предимство.
3. Участващите в конфликта страни във 
възможно най-голяма степен полагат усилия 
да избягват произнасянето на смъртна при­
съда срещу бременни жени, както и срещу 
майки на зависими от тях малолетни деца, 
за престъпления, свързани с въоръжения 
конфликт. Смъртно наказание за подобни 
престъпления не се изпълнява по отношение 
на такива жени.
Член 77 – Закрила на децата
1. Децата са обект на специално зачитане 
и се защитават от всяка форма на непристой­
но посегателство. Участващите в конфликта 
страни са задължени да осигуряват за тях 
грижите и помощта, от които се нуждаят, 
поради тяхната възраст или по каквато и да 
е друга причина.